Til medlemmerne af bestyrelsen.

Frederiksværk, 11. december 2019

Referat af bestyrelsesmøde onsdag d 11. december 2019

Tilstede: Helle Lunderød, Søren Møller, Morten Lorentzen, Thomas Hesselberg, Martin Boysen, Kim Dam-Johansen, Dorte Johansen, Mette Karmann (referent)

Afbud: Johnny Simonsen, Kristoffer Kjærgaard, Wenke Fogsgaard

1. Dagsordenen blev godkendt.
2. Referatet blev godkendt.
3. Økonomi (punktet er rykket frem): Dorte præsenterer lige sin baggrund og forklarer, at hun både arbejder for private så vel som offentlige virksomheder. Dorte gennemgår bilag 1:Udkantstilskuddet og det sociale taxameter betyder, at FVGH er begunstiget af et større overskud end på samme tid sidste år. Der hvor der er blevet brugt penge er på bygningskontoen og især det nye CTS-anlæg, som er forholdsvis bekostelig.

Dorte gennemgår herefter bilag 2 og 3. Dorte fortæller, at de, i den nye finanslov varslede, nye takster, først er kommet over middag d.d. Udkantstilskud og socialt taxameter vil stige, mens bygningstaksterne vil falde – det bør give en positiv forskel på 73000 kr. for skolen. Omprioriteringsbidraget er fjernet hvilket også er positivt for vores budget. Budgettet er vedtaget.

1. Formandens orientering kommer på under punkt 7.
2. Rektor: Rektor er ikke til stede, men referenten gør opmærksom på, at ledelsen skal over på ny løn – denne proces er skubbet til den nye rektors tiltrædelse.
3. Elever: Der var ingen elever til stede, men de har startet et initiativ til grøn skole. Ledelsen har sat en lærer-tovholder på og vi håber på at det udvikler sig. Der er også oprettet et PR-udvalg, der vil drage ud på de lokale folkeskoler for at ’sælge’ FVGH allerede her i december.
4. Ny rektor: Formanden har været i løbende kontakt med den nye rektor. Han har været til et indledende møde med Anne Hemmingsen. PB (Peter Brink Thomsen) har stablet en fællestime på benene for 2.g´erne d. 23/1-2020. Der vil blive afholdt en reception, planlagt af bestyrelsesformanden til markering af tiltrædelsen. Referenten orienterer om den planlagte fællestime og det planlagte ledelsesmøde i næste uge.

Bestyrelsesformanden synes ansættelsesprocessen er gået fint, selvom ikke alle har modtaget indkaldelse til samtaler grundet problemer med mailen.

1. Klassedannelse: Skolen har valgt at oprette 5 klasser i stedet for 4 for ikke at overskride klasseloftet på 28. Bestyrelsen vil dog gerne have mere indsigt i, hvad det konkret koster at danne en ny klasse. Det kunne være en opgave for den nye rektor at lave et oplæg til, hvad man kan/vil gøre for at forberede sig på en situation hvor der sker noget politisk og vi fx mister store dele af vores tilskud. Bestyrelsen ønsker sig også en gennemgang af hvordan prioriteringen er i forhold til klassedannelse og studieretningsplanlægning. Bestyrelsen godkender klassedannelsen.
2. Evt.: Formanden er værtinde ved Johnnys afskeds-reception og holder tale på vegne af bestyrelsen. Formanden indkøber afskedsgave fra bestyrelsen.

Sygemeldingen i skolens administration vendes kort.

Næste møde planlægges til mandag d. 13/1-2020 kl. 17:30 (det bliver fast mødetidspunkt).